ફી મામલે રાજ્ય સરકાર ગુૂંચવાઈ ગઈ છે. વાલીઓ આક્રોશમાં છે. શાળા સંચાલકોને હવે જ્યાં સુધી સુપ્રીમ કોર્ટનો ચૂકાદો ન આવે ત્યાં સુધી છૂટો દોર મળી ગયો છે. આજે અમદાવાદની કેટલીક હાઈસ્કૂલોના સંચાલકોએ રીતસર વાલીઓએ બોલાવીને ફી ભરવા કહ્યું છે. અભ્યાસ કરતાં વિદ્યાર્થીઓની ફી બાકી હશે તેને પરિણામ નહીં આપવામાં આવે, જે પછી વાલીઓએ સ્કૂલ પર જઈને હોબાળો મચાવ્યો હતો. જો કે વાલીઓએ શાળા સંચાલકો સમક્ષ આગ્રહ કર્યો હતો કે રાજ્ય સરકારે જે ફી નક્કી કરી છે, તે ફી જ અમે હાલ ભરીશું. આ મામલે શાળા સંચાલકો અને વાલીઓ વચ્ચે ઘર્ષણ થયું હતું.